
Татарстан Республикасында күп фатирлы торак йортларга капиталь ремонт программасы буенча эшләр 31 октябрьгә 98,45% ка үтәлгән. Дәүләт торак инспекциясе мәгълүматлары буенча, 613 йортта капремонт эшләре тәмамланган, шуларның 424е Татарстан Республикасы Дәүләт торак инспекциясе тарафыннан кабул ителгән. Бүген бу хакта Татарстан Республикасы Хөкүмәте Йортында узган республика киңәшмәсендә Татарстан Республикасы төзелеш, архитектура һәм ТКХ министрының беренче урынбасары Алексей Фролов хәбәр итте.

Киңәшмәне барлык мунициципаль районнар белән видеоконференцэлемтә режимында Татарстан Республикасы Президенты Рөстәм Миңнеханов уздырды. Киңәшмәдә ТР Премьер-министры Алексей Песошин та катнашты.

Киңәшмә барышында Алексей Фролов хәбәр иткәнчә, мәгариф объектларын капиталь ремонтлау программасы кысаларында бары тик мәктәпкәчә учреждениеләр буенча гына эшләрне тәмамларга кирәк. 31 октябрьгә 87 балалар бакчасыннан 2 муниципаль берәмлектә 4 объектта эшләр бара.

Ресурс үзәкләренә капиталь ремонт 17 объектта тәмамланган, тагын 5сендә эшләр дәвам итә.

Уку корпусларын һәм тулай торакларны ремонтлау программасы буенча 1 объектта капиталь ремонт тәмамланган, 2 объектта эшләр бара.

Республикада белем бирү оешмаларында җылы бәдрәфләргә капиталь ремонт ясау программасы дәвам итә. 286 объектның 162сендә эшләр тәмамланган, 72сендә эшләр дәвам итә, 52 объектта әзерлек эшләре бара.

«Спорт» тармагында спорт объектларын капиталь ремонтлау программасы гамәлгә ашырыла. Шулай итеп, барлык объектларда (программа буенча - 21) да эшләр тәмамланган.

Яшүсмерләр клубларын капиталь ремонтлау программасы 13 объектта тәмамланган, тагын 3 объектта эшләр калган әле.

Агымдагы елда яшьләр үзәкләренең 5 бинасын (урыннарын) капиталь ремонтлау планлаштырылган иде. Шуларның 3сендә эшләр тәмамланган, 2сендә эшләр бара.

Сәламәтлек саклау объектларын капиталь ремонтлау 7 объектта тәмамланган, эшләрне 1 объектта тәмамларга калган.

Стационарларга капиталь ремонт ясала: 6 объектта эшләр тәмамланган, 9 объектта эшләр бара.

Мәдәни билгеләнештәге объектларны капиталь ремонтлау 37 объектның 36сында тәмамланган (1 объектта эшләрне тәмамларга кирәк).

Республикада сыер абзарларын капиталь ремонтлау дәвам итә. Эшләр 135 объектта тәмамланган, 21 объектта эшләр бара. Ындыр табакларын капиталь ремонтлау 122 объектта тәмамланган, 5сендә эшләр бар әле. Моннан тыш, төбәктә машина-трактор паркларына (67 объектның 57сендә эшләр тәмамланган, 8 объектта бара), яшелчә- бәрәңге саклагычларына (8 объектның 6сында эшләр тәмамланган, 2сендә эшләр бара) капиталь ремонт дәвам итә. Кошчылык фермаларына капиталь ремонт 10да тәмамланган, 2 объект - эштә. 8 объектта ат фермаларына капиталь ремонт тәмамланган, 3 объектта эшләр дәвам итә.

ТР буенча Эчке эшләр министрлыгы карамагындагы биналарны капиталь ремонтлауга килгәндә, 3 объектның 1сендә эшләр тәмамланган, 2 объектта эшләр бара.
Татарстан Республикасында 613 күп фатирлы йортка капиталь ремонт төгәлләнгән